Man ernstig beseer wat by sandbank afspringParamedici van Netcare 911 dra die beseerde man deur die water en oor die rotse by Mtwalumi-strand op 1 April 2015 Foto: Netcare 911 ŉ Man is Woensdagmiddag ernstig beseer toe hy by ŉ sandbank op die Mtwalumi-strand aan die suidkus van KwaZulu-Natal afgespring het. “Die man wou glo by die groot sandbank afspring, toe sy been onder hom meegee en hy ŉ fraktuur opgedoen het,” het Chris Botha, woordvoerder van Netcare 911, in ŉ verklaring gesê. “Die man is op die toneel gestabiliseer en paramedici moes hom deur die water en oor rotse na die ambulans toe dra.” Hy is na ŉ plaaslike hospitaal geneem vir verdere behandeling.